
Lo galician (mot adoptat pel Congrès Permanent de la 
Lenga Occitana e incorporat dins lo diccionari referencial 
basic del Congrès), galhego (ispanisme non incorporat dins 
lo diccionari referencial del Congrès), galhèc (ispanisme 
non incorporat, de gallec, forma catalanizada modèrna de 
gallego, non atestada en catalan ancian, las formas 
medievalas en catalan èran galego e gallego ^) o galèc 
(neologisme non incorporat dins lo diccionari referencial del 

Congrès )— es una lenga originària de la region de 
Galícia (Espanha), dont pòrta lo nom. 


Es una lenga romanica fòrça vesina del portugués, e mai se 
parla d'una sola lenga galègoportuguesa dins certans sectors 
de la societat galiciana e de la lingiiistica romanica. Tant lo 
galician coma lo portugués sòrton de la meteissa evolucion 
del latin, lo galègoportugués , que son nuclèu d'origina èra la 
Galícia actuala e lo nòrd de Portugal. Cèrtas parts de la 
societat galiciana (los reïntegracionistas ) defendon la 
reïntegracion del galèc dins lo sistèma galègoportugués, en 
adoptar la nòrma ja en vigor en portugués (al nivèl 
gramatical e grafic). Afirman l'unitat de la lenga 
galègoportuguesa. S'opausan a la nòrma oficiala de la region 
de Galícia, que li repròchan de se calcar tròp subre 
l'espanhòl. Mas la nòrma portuguesa es pas fòrça logica per 
representar foneticament la lenga galiciana, e es plan dificila 
pels galicians, pr'amor que lo sistema fonetic del galician 
modern es plan diferent del portugués, aital las grafias S e 
SS, Z e Ç, J e X, GE e XE, GI e XI, e qualques autras, que 
representan de sons diferents en portugués an pas cap de 
diferéncia en galician, alara se pòt dire que la nòrma 

portuguesa es pas fòrça logica per la lenga galiciana, per 
tant la nòrma oficiala d'aquesta lenga es fòrça mai facila, e 
gaireben totes los galicians la preferisson. 

Lo galègoportugués foguèt del sègle XII al sègle XIII la 
lenga poetica de la part occidentala de la Peninsula Iberica, 
dins un movement literari ligat al dels trobadors (Las 
cantigas de santa Maria, del rei de Castelha, Anfós lo Savi). 

La veïculacion d'ora de Galícia dins la corona de Castelha 
castelhanizèt las classas nautas de la societat e menèt a una 
castelhanizacion relativa de la lenga. Ça que la, lo galician a 
pas daissat d'èsser parlat pels galicians. A l'ora d'ara tres 
milions de personas parlan galician dins l'estat espanhòl 
(Galícia, la Franja occidentala d'Astúrias, lo Bierso dins la comunitat autonòma de Castelha e Leon e los 
immigrants dins d'autras parts de l'estat espanhòl, en Euròpa e en America. 


Mòstra 

Article primièr de la Declaracion dels 
Dreches de l'Òme 


Artigo l a . 

Todos os seres humanos nacen libres 
e iguais en dignidade e dereitos e, 
dotados como están de razón e 
conciencia, débense comportar 
fraternalmente uns cos outros. 


Lo galician a un estatut de cooficialitat amb lo castelhan en Galícia. 


Ligams extèrnes 


■ Lo reintegracionisme e l'isolacionisme galhèc, Jean-Charles Valadier (http://opinion.jornalet.c 

om/valadier/blog/1885/lo-reintegracionisme-e-lisolacionisme-galhec) 


Portal de las lengas 


1. J. Coromines, Diccionari Etimològic de la Llengua Catalana, adreça gallec 

2. La forma galician, -a es estada considerada per quauques-uns coma francesisme en occitan 
alara que los quites mots galician e galiziano, respectivament en anglés e en itaiian son pas 
jamai estats considerats coma tals. Lo gentilici classic de Galicia es galèc -èga (Wiacek 1968) 
mai regularament, se legís lo catalanisme galhèc -èga* (cf. catalan gallec -ega). 
L’ipercatalanisme sembla una reaccion exagerada còntra lo francisme galician -a* (cf. francés 
galicien)., L’occitan, lenga fantasmada : l’exemple de la toponimia, Domergue Sumien 
http://books.openedition.org/pulm/1024 

3. Lo mot medieval 'galec' es plan atestat dins la poesia trobadorenca (vej. W. Wiacek, Lexique 
des noms géographiques et ethniques dans la poésie des troubadours du 12e et 13e siècle, 
Paris, 1968). Ça que la, los trobadors emplegavan indistintament las formas 'galic' e 'galec’. La 
significacion del mot medieval es pas vertadièrament univòca, la question es pas tan simpla. 
Segon l'estudi fòrça plan argumentat de K. Levvent (Bemerkungen zu provenzalischen Sprache 
und Literatur, Neuphilolog. Mittel. 28 (1938) pp.22-27), Guiraut de Bornelh emplega aqueste 
mot per designar non pas los galicians mas los galeses. De l'autra part, M. Tyssens nos 
membra qu'es fòrça dobtós que lo mot designe los galicians jos la pluma de Pèire d'Auvernhe 
quorafa allusion al malastre del rei dels "galecs" (ved. M. Tyssens, Lyrique romane médiévale, 
acte du colloque de Liège, 1989, p. 257). En efèit, Galícia foguèt pas jamai un reiaume 
independent, fasiá partida del reiaume de Leon e las cronicas repòrtan pas qu'un rei de Leon 
foguèsse particularament malastruc. Se deviáagir puslèu dels escoceses, un allusion probabla 
al rei Donnchad Mac Crinain (alias Duncan ler), dit "An t-llgarach" (valent a dire "Lo Malaut" en 
gaelic), malastruc a la batalha calamitosa de Durham qu'aviá provocat el-meteis (1039) e qui 
finiguèt tuat en 1040 pel duc Mac Bethad mac Findlàich, o siá Macbeth, que lo remplacèc 
coma rei. Aquesta istòria populara, redigida per un cronicaire medieval e dont existís una 
version en latin afrancesat, foguèt represa per Shakespeare cinc sègles mai tard. En realitat, a 
l'origina, l'etimon de 'galic' e 'galec' porriá èsser lo de 'gaelic', non lo de 'gallego', e lo gentilici 
correspondent, lo d'una nacion celtica de las Islas Britanicas, probablament Escòcia e, per 

















confusion, lo País de Galas. Aquesta ipotèsi explica per qué los catalans de l'atge mejan 
emplegavan pas jamai lo mot 'galec' o 'galic' per dire galician mas sonque 'galego' e 'gallego'. 
'Galic', 'galec', 'gales', la confusion èra la règla en çò deus trobadors. 

